CELEX: 32009R0204
Language: bg
Date: 2009-03-16 00:00:00
Title: Регламент (ЕО) № 204/2009 на Комисията от 16 март 2009 година за изменение на Регламент (ЕО) № 32/2000 на Съвета по отношение на удължаването на срока на тарифните квоти на Общността за изделия от юта и кокосови влакна и с цел отчитане на измененията в Регламент (ЕИО) № 2658/87 на Съвета относно тарифната и статистическа номенклатура и Общата митническа тарифа

17.3.2009   
            
            
               BG
            
            
               Официален вестник на Европейския съюз
            
            
               L 71/13
            
         
      РЕГЛАМЕНТ (ЕО) № 204/2009 НА КОМИСИЯТА
   
   от 16 март 2009 година
   за изменение на Регламент (ЕО) № 32/2000 на Съвета по отношение на удължаването на срока на тарифните квоти на Общността за изделия от юта и кокосови влакна и с цел отчитане на измененията в Регламент (ЕИО) № 2658/87 на Съвета относно тарифната и статистическа номенклатура и Общата митническа тарифа
   КОМИСИЯТА НА ЕВРОПЕЙСКИТЕ ОБЩНОСТИ,
   като взе предвид Договора за създаване на Европейската общност,
   като взе предвид Регламент (ЕО) № 32/2000 на Съвета от 17 декември 1999 г. за откриване и управление на тарифни квоти на Общността, обвързани в ГАТТ, както и на някои други тарифни квоти на Общността, и за установяване на подробни правила във връзка с уточняването на квотите и за отмяна на Регламент (ЕО) № 1808/95 на Съвета (1), и по-специално член 9, параграф 1, буква а) и буква б), второто тире от него,
   като има предвид, че:
   
               (1)
            
            
               Съгласно предложението, което Общността депозира в рамките на Конференцията на ООН за търговия и развитие, и успоредно с нейната Обща система за преференции Общността въведе през 1971 г. тарифни преференции за изделия от юта и кокосови влакна с произход от някои развиващи се страни. Тези преференции бяха под формата на постепенно намаляващи ставки на митата от Общата митническа тарифа и пълно суспендиране на митата от 1978 г. до 31 декември 1994 г.
            
         
               (2)
            
            
               След влизането в сила на Общата система за преференции през 1995 г. Общността откри успоредно с ГАТТ автономни тарифни квоти с нулева ставка на митото за определени количества изделия от юта и кокосови влакна. Срокът на тарифните квоти, открити за тези изделия с Регламент (ЕО) № 32/2000, беше удължен до 31 декември 2008 г. с Регламент (ЕО) № 2158/2005 на Комисията (2).
            
         
               (3)
            
            
               Тъй като действието на Общата система за преференции беше продължено до 31 декември 2011 г. с Регламент (ЕО) № 732/2008 на Съвета (3) за прилагане на схема от общи тарифни преференции, режимът на тарифните квоти за изделия от юта и кокосови влакна следва също да бъде продължен до 31 декември 2011 г.
            
         
               (4)
            
            
               В Комбинираната номенклатура за 2009 г., установена с Регламент (ЕИО) № 2658/87 на Съвета от 23 юли 1987 г. относно тарифната и статистическа номенклатура и Общата митническа тарифа (4), изменен с Регламент (ЕО) № 1031/2008 на Комисията (5), кодовете от Комбинираната номенклатура (кодове по КН) за някои продукти са променени. Приложение IV към Регламент (ЕО) № 32/2000 се позовава на някои от тези кодове по КН и затова следва да бъде изменено.
            
         
               (5)
            
            
               Регламент (ЕО) № 32/2000 следва да бъде съответно изменен.
            
         
               (6)
            
            
               Тъй като Регламент (ЕО) № 1031/2008 влиза в сила на 1 януари 2009 г., настоящият регламент следва да се прилага от същата дата.
            
         
               (7)
            
            
               Мерките, предвидени в настоящия регламент, са в съответствие със становището на Комитета по Митническия кодекс,
            
         ПРИЕ НАСТОЯЩИЯ РЕГЛАМЕНТ:
   Член 1
   В приложение III към Регламент (ЕО) № 32/2000 за поредни номера 09.0107, 09.0109 и 09.0111 в петата колона („Период на квотата“) текстът „от 1.1.2006 г. до 31.12.2006 г., от 1.1.2007 г. до 31.12.2007 г. и от 1.1.2008 г. до 31.12.2008 г.“ се заменя с текста „от 1.1.2009 г. до 31.12.2009 г., от 1.1.2010 г. до 31.12.2010 г. и от 1.1.2011 г. до 31.12.2011 г.“
   Член 2
   Приложение IV към Регламент (ЕО) № 32/2000 се изменя, както следва:
   
               а)
            
            
               В първата част от приложение IV за пореден номер 09.0104 код по КН „6406 99 80“ във втората колона се заменя с код по КН „6406 99 85“.
            
         
               б)
            
            
               Във втората част от приложение IV кодовете за пореден номер 09.0104 се изменят, както следва:
               
                           i)
                        
                        
                           в реда за код по КН „6406 10 19“ код по ТАРИК „10“ в третата колона се заличава;
                        
                     
                           ii)
                        
                        
                           кодове по КН „6406 10 11“ и „6406 10 19“ във втората колона се заменят с код по КН „6406 10 10“;
                        
                     
                           iii)
                        
                        
                           код по КН „6406 99 80“ във втората колона се заменя с код по КН „6406 99 85“.
                        
                     
         Член 3
   Настоящият регламент влиза в сила в деня на публикуването му в Официален вестник на Европейския съюз.
   Той се прилага от 1 януари 2009 г.
   
      Настоящият регламент е задължителен в своята цялост и се прилага пряко във всички държави-членки.
      Съставено в Брюксел на 16 март 2009 година.
      
         
            За Комисията
         
         László KOVÁCS
         
         
            Член на Комисията
         
      
   
   
      (1)  ОВ L 5, 8.1.2000 г., стр. 1.
   
      (2)  ОВ L 342, 24.12.2005 г., стр. 61.
   
      (3)  ОВ L 211, 6.8.2008 г., стр. 1.
   
      (4)  ОВ L 256, 7.9.1987 г., стр. 1.
   
      (5)  ОВ L 291, 31.10.2008 г., стр. 1.